สถาบันปาสเตอร์แห่งกัมพูชา

สถาบันปาสเตอร์แห่งกัมพูชา (, , IPC) เป็นศูนย์วิจัยทางการแพทย์และสถาบันสาธารณสุขในกรุงพนมเปญ ประเทศกัมพูชา ซึ่งเป็นส่วนหนึ่งของเครือข่ายศูนย์สุขภาพระหว่างประเทศของสถาบันปาสเตอร์และเป็นหน่วยงานอิสระทำงานร่วมกับกระทรวงสาธารณสุข ก่อตั้งขึ้นครั้งแรกในปี พ.ศ. 2496 และเปิดดำเนินการอีกครั้งในปี พ.ศ. 2535 หลังจากข้อตกลงสันติภาพปารีส (ค.ศ. 1991)

ปี พ.ศ. 2541 เป็นต้นมา IPC เป็นหน่วยงานเดียวในกัมพูชาที่ดำเนินการฉีดวัคซีนป้องกันโรคพิษสุนัขบ้าสำหรับผู้มีความเสี่ยงจากการสัมผัสโรค (Post Exposure Prophylaxis) สถาบันมีการดำเนินงานศูนย์ป้องกันโรคพิษสุนัขบ้าในกรุงพนมเปญ จังหวัดพระตะบอง และกำปงจาม

ตั้งแต่ปี พ.ศ. 2563 IPC ได้เป็นส่วนหนึ่งของคณะกรรมการระดับชาติที่เกี่ยวข้องกับการจัดการสาธารณสุขในเหตุการระบาดทั่วของโควิด-19 ในประเทศกัมพูชา รวมถึงดำเนินการวิจัยเกี่ยวกับการก่อโรคของไวรัส SARS-CoV-2 นักวิจัยที่ IPC พบจากการวิจัยหาลำดับสารพันธุกรรมว่าไวรัสจากค้างคาวมงกุฎในกัมพูชา มีความคล้ายคลึงกับ SARS-CoV-2 ถึง 97% ซึ่งให้ข้อมูลเกี่ยวกับต้นกำเนิดที่เป็นไปได้ของโรคโควิด-19 IPC ยังดำเนินการวิจัยเกี่ยวกับโรครับจากสัตว์ในอนาคตอีกด้วย

อ้างอิง

แหล่งข้อมูลอื่น 
 

สถาบันปาสเตอร์
การระบาดทั่วของโควิด-19 ในประเทศกัมพูชา
สถาบันไวรัสวิทยา
องค์กรสุขภาพและการแพทย์ในประเทศกัมพูชา
สถาบันวิจัยทางการแพทย์